22. ΝΟΜΟΘΕΤ.ΔΙΑΤΑΓΜΑ υπ’ αριθ.1768 της 2/18 Σεπτ. 1942 Περί συμπληρώσεως του υπ’ αριθ. 1466/42 Ν.Δ/τος «περί τρόπου ενεργείας δαπανών κατά τας εν τω εσωτερικώ ενεργουμένας περιοδείας του Υπουργού των Οικονομικών». Άρθρ.1.-Αι διατάξεις του υπ’ αριθ.1466/42 Ν.Δ/τος «περί τρόπου ενεργείας δαπανών κατά τας εν τω εσωτερικώ ενεργουμένας περιοδείας του Υπουργού των Οικονομικών» εφαρμόζονται και ως προς τα λοιπά μέλη του Υπουργικού Συμβουλίου οσάκις εξέρχονται της έδρας αυτών δι’ εκτέλεσιν υπηρεσίας ή περιοδείας. Η διάταξις αυτή ανατρέχει από της ισχύος του Ν.Δ.1466/42. Δια την δωρεάν μεταφοράν των διατελεσάντων Υπουργών Μεταφορών βλ.άρθρ.4 Α.Ν. 725 της 10/11 Δεκ.1945 (τομ.21,σελ.12). Άρθρ.2.-Ο αριθμός των εις την διάθεσιν του Προέδρου της Κυβερνήσεως τιθεμένων επιβατικών αυτοκινήτων ορίζεται μέχρι πέντε εν συνόλω. Βλ. και νεωτέρας διατάξεις εν θέματι γ΄του παρόντος κεφαλαίου. Δι’ αποφάσεως του Προέδρου της Κυβερνήσεως ορίζονται εκάστοτε τα πρόσωπα άτινα δικαιούνται να χρησιμοποιώσι τα αυτοκίνητα ταύτα. Ως προς τας δαπάνας λειτουργίας, συντηρήσεως κλπ. των ανωτέρω αυτοκινήτων έχουσιν εφαρμογήν αι διατάξεις του υπ’ αριθ.728/41 Ν.Δ/τος, επιτρεπομένης της  κατ’ απόκλισιν εκ των ισχυουσών διατάξεων περί τρόπου ενεργείας των προμηθειών, και περί δημοσίου Λογιστικού εν γένει, εκτελέσεως των εργασιών επισκευής και της προμηθείας των αναγκαιούντων ανταλλακτικών, ως επίσης και της πληρωμής των σχετικών λογαριασμών κατ’ εξαίρεσιν των διατάξεων υπ’ αριθ.771/41 Ν.Δ/τος. 